Document ID: 32001R2118

Title and Content:
Κανονισμός (ΕΚ) αριθ. 2118/2001 της Επιτροπής της 26ης Οκτωβρίου 2001 για διόρθωση του κανονισμού (ΕΚ) αριθ. 1888/2001 όσον αφορά τον καθορισμό της ειδικής συναλλαγής ισοτιμίας για τη μετατροπή του επιστρεφόμενου ποσού των δαπανών αποθεματοποίησης στον τομέα της ζάχαρης Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 238/1999 του Συμβουλίου, της 13ης Σεπτεμβρίου 1999, περί κοινής οργανώσεως της αγοράς στον τομέα της ζάχαρης(1), όπως τροποποιήθηκε από τον κανονισμό (ΕΚ) αριθ. 1527/2000 της Επιτροπής(2), τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τον καθορισμό του αγρονομισματικού καθεστώτος στο ευρώ(3), τον κανονισμό (ΕΟΚ) αριθ. 1713/93 της Επιτροπής, της 30ής Ιουνίου 1993, περί ειδικών λεπτομερειών εφαρμογής του γεωργικού συντελεστή μετατροπής στον τομέα της ζάχαρης(4), όπως τροποποιήθηκε τελευταία από τον κανονισμό (ΕΚ) αριθ. 1509/2001(5), και ιδίως το άρθρο 1 παράγραφος 3, Εκτιμώντας τα ακόλουθα: (1) Οι ειδικές συναλλαγματικές ισοτιμίες για τη μετατροπή του επιστρεφόμενου ποσού των δαπανών αποθεματοποίησης στον τομέα της ζάχαρης καθορίστηκαν για τον Αύγουστο 2001, από τον κανονισμό (ΕΚ) αριθ. 1888/2001 της Επιτροπής(6). (2) Από επαλήθευση διαπιστώθηκε ότι υπήρξε σφάλμα στο παράρτημα του κανονισμού (ΕΚ) αριθ. 1888/2001, και πρέπει να διορθωθεί ο εν λόγω κανονισμός. (3) Για να διασφαλιστούν τα δικαιώματα των επιχειρηματιών, η περίοδος εφαρμογής του παρόντος κανονισμού πρέπει να αντιστοιχεί με αυτή του κανονισμού (ΕΚ) αριθ. 1888/2001, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο παράρτημα του κανονισμού (ΕΚ) αριθ. 1888/2001, η ισοτιμέα "0,623313" για τη στερλίνα αντικαθίσταται από την ισοτιμία 0,626313. Άρθρο 2 Ο παρών κανονισμός αρχίζει να ισχύει στις 27 Οκτωβρίου 2001. Εφαρμόζεται από την 1η Αυγούστου 2001. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 26 Οκτωβρίου 2001.

Classification Labels:
318
317
17
588

Label Descriptions:
{"318": "Λογιστική διαχείριση", "317": "Λογοδοσία", "17": "Δημόσιες επιχειρήσεις", "588": "ΔΗΜΟΣΙΟΝΟΜΙΚΑ"}

EuroVoc IDs (Original): 4314
285
2486
1155

EuroVoc IDs (Expanded): 4314
285
2486
1155

Dataset Source: meu

Split: train